3) การประกอบธุรกิจของแต่ละประเภท

3.1 ลักษณะการประกอบธุรกิจ

กิจการนายหน้าซื้อขายหลักทรัพย์

บริษัทหลักทรัพย์ เอกธำรง เคจีไอ จำกัด (มหาชน) เป็นสมาชิกตลาดหลักทรัพย์แห่งประเทศไทย
หมายเลข 13 บริษัทมีการพัฒนาระบบคอมพิวเตอร์ และระบบข้อมูล
ที่สามารถเอื้ออำนวยให้เกิดประสิทธิภาพสูงสุดแก่ลูกค้า พร้อมทั้ง
มีการให้คำแนะนำและให้คำปรึกษาด้านการลงทุน
เพื่อให้ลูกค้าสามารถตัดสินใจการซื้อขายได้อย่างถูกต้อง ฉับไว และมีประสิทธิภาพ ในปี 2543
บริษัท มีปริมาณการซื้อขายหลักทรัพย์สูงเป็นอันดับหก กล่าวคือ มีส่วนแบ่งตลาดร้อยละ 6.25

สำหรับในปี 2544 นี้ บริษัทมีเป้าหมายที่จะครองส่วนแบ่งตลาดประมาณร้อยละ 8 ดังนั้น ในปี 2543
–2544 ที่ผ่านมาบริษัทจึงมีการเปิดสาขาเพิ่มอีก 4 สาขา คือ สาขาเพชรบุรี ปัตตานี และนราธิวาส
และสาขาสุรวงศ์ (กรุงเทพมหานคร) โดยจะเน้นเปิดสาขาในจังหวัดที่มีศักยภาพสูง ทั้งนี้ ณ วันที่
15 มีนาคม 2544 บริษัทมีสำนักงานบริการด้านหลักทรัพย์ทั้งหมด 17 แห่งทั่วทุกภาคของประเทศไทย
ดังนี้

+------+---------------------+-----+----------------------------------+
| 1.   | สาขาเชียงใหม่         | 9.  | สาขาสาธร กรุงเทพมหานคร            |
+------+---------------------+-----+----------------------------------+
| 2.   | สาขานครสวรรค์        | 10. | สาขาปิ่นเกล้า กรุงเทพมหานคร          |
+------+---------------------+-----+----------------------------------+
| 3.   | สาขานครราชสีมา       | 11. | สาขาเชียงราย                      |
+------+---------------------+-----+----------------------------------+
| 4.   | สาขาชลบุรี            | 12. | สาขานครปฐม                       |
+------+---------------------+-----+----------------------------------+
| 5.   | สาขาหาดใหญ่          | 13. | สาขาสุรินทร์                        |
+------+---------------------+-----+----------------------------------+
| 6.   | สาขาภูเก็ต            | 14. | สาขาเพชรบุรี                       |
+------+---------------------+-----+----------------------------------+
| 7.   | สาขาสมุทรสาคร        | 15. | สาขาปัตตานี                        |
+------+---------------------+-----+----------------------------------+
| 8.   | สาขาสุพรรณบุรี         | 16. | สาขานราธิวาส                      |
+------+---------------------+-----+----------------------------------+
|      |                     | 17. | สาขาสุรวงศ์ กรุงเทพมหานคร           |
+------+---------------------+-----+----------------------------------+

นอกจากนี้ บริษัทได้เปิดให้บริการการสั่งซื้อหลักทรัพย์ได้ตลอด 24 ชั่วโมง ด้วยระบบเครืองข่าย
Internet ที่สะดวกและรวดเร็วที่ www.kgieworld.co.th
ซึ่งบริษัทมีระบบหน้าจอที่ออกแบบมาให้ง่ายต่อการใช้งาน
ช่วยให้สามารถตัดสินใจซื้อขายหลักทรัพย์ได้รวดเร็ว
ด้วยข้อมูลข่าวสารและบทวิเคราะห์ที่เพรียบพร้อม
พร้อมทั้งมีบทวิเคราะห์ในเชิงพื้นฐานและเชิงเทคนิค จากผู้เชี่ยวชาญของสถาบันวิจัยของบริษัทอีกด้วย

กิจการค้าหลักทรัพย์

บริษัทมีการลงทุนในหลักทรัพย์ 2,497 ล้านบาท ณ 31 ธันวาคม 2543
โดยเป็นการลงทุนในหลักทรัพย์ที่มีไว้เพื่อค้า 1,209 ล้านบาท
ลงทุนในตราสารหนี้ที่จะครบกำหนดชำระใน 1 ปี จำนวน 1,233 ล้านบาท
ที่เหลือจะเป็นการลงทุนทั่วไปและตราสารหนี้ที่จะถือจนครบกำหนด จำนวน 55 ล้านบาท ทั้งนี้
บริษัทไม่มีนโยบายที่จะถือครองหลักทรัพย์เพื่อการลงทุนระยะยาว
จะมุ่งเน้นพิจารณาเลือกลงทุนในหลักทรัพย์ที่มีสภาพคล่องสูง และมีอัตราผลตอบแทนที่น่าพอใจ

กิจการที่ปรึกษาการลงทุนและการจัดจำหน่ายหลักทรัพย์

กลุ่มวาณิชธนกิจของบริษัทได้เสนอการให้บริการทางด้านที่ปรึกษาทางการเงิน ในปี 2543 บริษัท
ได้เน้นการให้บริการด้านการเป็นที่ปรึกษาทางการเงินในการปรับโครงสร้างทางธุรกิจ (Business
Restructuring) การควบและการครอบงำกิจการ (Merger & Acquisition)
และการปรับโครงสร้างหนี้ (Financial Restructuring)

กิจการการเป็นนายทะเบียนหลักทรัพย์

บริษัทได้รับอนุญาตให้ประกอบธุรกิจการเป็นนายทะเบียนในวันที่ 14 มิถุนายน 2537 โดย ณ วันที่
31 ธันวาคม 2543
บริษัทได้ให้บริการการเป็นนายทะเบียนหุ้นกู้และใบสำคัญแสดงสิทธิให้กับบริษัทอื่นรวม 5 บริษัท

กิจการการจัดการกองทุนส่วนบุคคล

บริษัทได้เริ่มให้บริการด้านการจัดการกองทุนส่วนบุคคลในเดือนพฤศจิกายน 2541 โดย ณ วันที่ 29
ธันวาคม 2543 บริษัทเป็นผู้บริหารกองทุนส่วนบุคคลจำนวน 9 กองทุน มียอดเงินทุนสุทธิจำนวนรวม
247.67 ล้านบาท

กิจการการยืมและให้ยืมหลักทรัพย์

บริษัทได้รับอนุญาตจากกระทรวงการคลังให้ประกอบธุรกิจหลักทรัพย์ประเภทการยืมและให้ยืมหลักทรัพย์
เมื่อวันที่ 26 กุมภาพันธ์ 2542 โดยบริษัท จะเป็นตัวกลางในการให้บริการยืมและให้ยืมหลักทรัพย์
ทั้งในฐานะนายหน้า หรือตัวแทนของผู้ยืมและผู้ให้ยืม และในฐานะคู่สัญญาของผู้ยืมและผู้ให้ยืม

3.2 การตลาดและภาวะการแข่งขัน

ในเดือนมกราคม ดัชนีตลาดหลักทรัพย์ได้ปรับตัวเพิ่มขึ้นถึงระดับ 499 จุด ซึ่งเป็นระดับสูงสุดของปี
และมีปริมาณการซื้อขาย 12,159 ล้านบาท (ปริมาณการซื้อขายสูงสุดที่ 12,232 ล้านบาท ณ วันที่
20 ม.ค. 2543) เนื่องจากนักลงทุนมีความหวังว่า วิกฤตทางการเงินได้ผ่านพ้นไปแล้ว
อย่างไรก็ตาม จำนวนหนี้ที่ยังไม่ก่อให้เกิดรายได้ (Non-performing loans)
ในระบบสถาบันการเงินของไทย ยังคงเป็นปัญหาสำคัญของประเทศ
และส่งผลทำให้นักลงทุนขาดความมั่นใจที่จะเข้ามาลงทุนในตลาดหลักทรัพย์ของไทย ด้วยเหตุนี้
จึงทำให้ดัชนีตลาดหลักทรัพย์ปรับตัวลดลงมาอยู่ระดับต่ำสุดของปี 2543 ที่ระดับ 249 จุด
ในเดือนตุลาคม โดยมีปริมาณการซื้อขายที่เบาบางเพียง 2.2 พันล้านบาทเท่านั้น

+-----------------------------+---+--------+---+---+-------+---+----------+
| ภาวะธุรกิจหลักทรัพย์             |   |        |   |   |       |   |          |
+-----------------------------+---+--------+---+---+-------+---+----------+
| ปี                           |   | 2541   |   | 2 |       | 2 |          |
|                             |   |        |   | 5 |       | 5 |          |
|                             |   |        |   | 4 |       | 4 |          |
|                             |   |        |   | 2 |       | 3 |          |
+-----------------------------+---+--------+---+---+-------+---+----------+
| มูลค่าการซื้อขายหลักทรัพย์         |   | 8      |   | 1 |       | 9 |          |
| (ล้านบาท)                    |   | 55,169 |   | , |       | 2 |          |
|                             |   |        |   | 6 |       | 3 |          |
|                             |   |        |   | 0 |       | , |          |
|                             |   |        |   | 9 |       | 6 |          |
|                             |   |        |   | , |       | 9 |          |
|                             |   |        |   | 7 |       | 6 |          |
|                             |   |        |   | 8 |       |   |          |
|                             |   |        |   | 7 |       |   |          |
+-----------------------------+---+--------+---+---+-------+---+----------+
| ม                           |   | 3,     |   | 6 |       | 3 |          |
| ูลค่าการซื้อขายเฉลี่ยต่อวัน(ล้านบาท) |   | 504.79 |   | , |       | , |          |
|                             |   |        |   | 5 |       | 7 |          |
|                             |   |        |   | 7 |       | 3 |          |
|                             |   |        |   | 0 |       | 9 |          |
|                             |   |        |   | . |       | . |          |
|                             |   |        |   | 6 |       | 6 |          |
|                             |   |        |   | 0 |       | 6 |          |
+-----------------------------+---+--------+---+---+-------+---+----------+
| มูลค่าหล                      |   | 1,2    |   | 2 |       | 1 |          |
| ักทรัพย์รวมตามราคาตลาด(ล้านบาท) |   | 68,200 |   | , |       | , |          |
|                             |   |        |   | 1 |       | 2 |          |
|                             |   |        |   | 9 |       | 7 |          |
|                             |   |        |   | 3 |       | 9 |          |
|                             |   |        |   | , |       | , |          |
|                             |   |        |   | 0 |       | 2 |          |
|                             |   |        |   | 6 |       | 2 |          |
|                             |   |        |   | 7 |       | 3 |          |
+-----------------------------+---+--------+---+---+-------+---+----------+
| ดัชนีตลาดหลักทรัพย์ (จุด)         |   | 355.81 |   | 4 |       | 2 |          |
|                             |   |        |   | 8 |       | 6 |          |
|                             |   |        |   | 1 |       | 9 |          |
|                             |   |        |   | . |       | . |          |
|                             |   |        |   | 9 |       | 1 |          |
|                             |   |        |   | 2 |       | 9 |          |
+-----------------------------+---+--------+---+---+-------+---+----------+
| อัตราเงินปันผลตอบแทน(%)        |   | 1.34   |   | 0 |       | 1 |          |
|                             |   |        |   | . |       | . |          |
|                             |   |        |   | 6 |       | 7 |          |
|                             |   |        |   | 1 |       | 8 |          |
+-----------------------------+---+--------+---+---+-------+---+----------+
| อัตราส่วนราคาปิดต่อกำไรสุทธิต่อหุ้น  |   | 10.04  |   | 1 |       | 5 |          |
| (เท่า)                       |   |        |   | 4 |       | . |          |
|                             |   |        |   | . |       | 5 |          |
|                             |   |        |   | 7 |       | 2 |          |
|                             |   |        |   | 0 |       |   |          |
+-----------------------------+---+--------+---+---+-------+---+----------+
| จำนวนบริษัทจดทะเบียน (บริษัท)    |   | 418    |   | 3 |       | 3 |          |
|                             |   |        |   | 9 |       | 8 |          |
|                             |   |        |   | 2 |       | 1 |          |
+-----------------------------+---+--------+---+---+-------+---+----------+

ที่มา: ตลาดหลักทรัพย์แห่งประเทศไทย

ณ สิ้นปี 2543 ดัชนีตลาดหลักทรัพย์ปิดที่ 269.19 จุด มีมูลค่าการซื้อขายเฉลี่ยต่อวันประมาณ 3.7
พันล้านบาท โครงสร้างสัดส่วนการซื้อขายในแต่ละกลุ่มลูกค้า สำหรับปี 2543 ลูกค้ารายย่อย
มีมูลค่าการซื้อสุทธิ (Net buy) เท่ากับ 34 พันล้านบาท ลูกค้าต่างชาติมีมูลค่าการขายสุทธิ (Net
sell) ประมาณ 33 พันล้านบาท และลูกค้าสถาบันมีมูลค่าการขายสุทธิ (Net sell) 812
ล้านบาท

ภาวะการแข่งขันทางธุรกิจหลักทรัพย์

ในปี 2543 ที่ผ่านมา ผลจากนโยบายการเปิดเสรีในการประกอบธุรกิจหลักทรัพย์
ทำให้ภาวะการแข่งขันในธุรกิจนายหน้าซื้อขายหลักทรัพย์ทวีความรุนแรงเพิ่มขึ้น
บริษัทหลักทรัพย์หลายแห่งมีการลดค่าธรรมเนียมการซื้อขายหลักทรัพย์
และหันมาให้ความสำคัญกับลูกค้ารายย่อยมากขึ้น โดยมีการเปิดสาขาใหม่ ทั้งในเขตกรุงเทพมหานคร
และต่างจังหวัด เพื่อขยายฐานลูกค้ารายย่อย ผลจากการแข่งขันที่รุนแรงในอุตสาหกรรม
จะทำให้เกิดการควบรวมกิจการขึ้นได้ ส่วนหนึ่งเพื่อเป็นการเพิ่มส่วนแบ่งตลาด สำหรับปี 2543
บริษัทหลักทรัพย์ 10 รายใหญ่ในอุตสาหกรรมมีส่วนแบ่งตลาดรวมทั้งสิ้น 60.6%

ส่วนแบ่งตลาดทางด้านนายหน้าซื้อขายหลักทรัพย์ของโบรกเกอร์ 10 อันดับแรกในปี 2543

+------+-----------------------------+--------------+----------------+
| อ    | บริษัท                        |              | ส่วนแบ่งตลาด (%) |
| ันดับที่ |                             |              |                |
+------+-----------------------------+--------------+----------------+
| 1    | บล.เอบีเอ็น แอมโร เอเชีย จำกัด  | AST          | 8.79           |
|      | (มหาชน)                     |              |                |
+------+-----------------------------+--------------+----------------+
| 2    | บล.เจ. เอฟ. ธนาคม จำกัด      | JFT          | 8.02           |
+------+-----------------------------+--------------+----------------+
| 3    | บล.หยวนต้า จำกัด              | YUANTA       | 6.96           |
+------+-----------------------------+--------------+----------------+
| 4    | บล.กิมเอ็ง (ประเทศไทย) จำกัด   | KIMENG       | 6.85           |
+------+-----------------------------+--------------+----------------+
| 5    | บล.เมอร์ริล ลินซ์ ภัทร จำกัด      | MLP          | 6.31           |
+------+-----------------------------+--------------+----------------+
| 6    | บล.เอกธำรง เคจีไอ จำกัด       | S-ONE        | 6.25           |
|      | (มหาชน)                     |              |                |
+------+-----------------------------+--------------+----------------+
| 7    | บล.เกียรตินาคิน จำกัด (มหาชน)   | KKS          | 4.63           |
+------+-----------------------------+--------------+----------------+
| 8    | บล.พัฒนสิน จำกัด (มหาชน)       | CNS          | 4.34           |
+------+-----------------------------+--------------+----------------+
| 9    | บล.แอ็คคินซัน จำกัด (มหาชน)     | ASL          | 4.28           |
+------+-----------------------------+--------------+----------------+
| 10   | บล.นววิคเคอร์ส บัลลาส จำกัด     | NVS          | 4.13           |
+------+-----------------------------+--------------+----------------+
|      | รวม                         |              | 60.56          |
+------+-----------------------------+--------------+----------------+

ที่มา : ตลาดหลักทรัพย์แห่งประเทศไทย

แนวโน้มธุรกิจในปี 2544

ภาวะเศรษฐกิจของประเทศไทย
และมุมมองของตลาดหลักทรัพย์เกี่ยวกับแนวโน้มของผลประกอบการของบริษัทจดทะเบียน
จะมีผลต่อการประเมินมูลค่าของบริษัท ตลอดจนมูลค่าการซื้อขายในตลาดหลักทรัพย์ของไทย
เราคาดหวังที่จะเห็นอัตราการเติบโตของเศรษฐกิจของปี 2544 อยู่ในระดับปานกลาง
ซึ่งย่อมมีผลดีต่อตลาดหลักทรัพย์ อย่างไรก็ตาม ปัจจัยภายนอกประเทศ อาทิเช่น
การชะลอตัวของเศรษฐกิจสหรัฐฯ และการแกว่งตัวของค่าเงินบาท
จะเป็นปัจจัยลบต่อตลาดหลักทรัพย์ของไทย

นโยบายการปรับอัตราค่านายหน้าไปสู่ระบบการต่อรองอย่างเสรี ตั้งแต่เดือนกันยายน ปี 2543
ยังคงส่งผลกระทบต่อธุรกิจหลักทรัพย์อย่างต่อเนื่อง และแนวโน้มธุรกิจนายหน้าซื้อขายหลักทรัพย์ในปี
2544 ยังคงมีการแข่งขันที่รุนแรงอยู่ ซึ่งอาจนำไปสู่การควบรวมกิจการได้ในอนาคต
จากปัจจัยลบดังกล่าวข้างต้น บริษัทหลักทรัพย์หลายแห่ง
พยายามลดค่าธรรมเนียมการซื้อขายหลักทรัพย์ และออกผลิตภัณฑ์ทางด้านการเงินในรูปแบบใหม่ ๆ
เช่น ใบแสดงสิทธิอนุพันธ์ (Derivative warrant) มากขึ้น
ซึ่งจะมีส่วนช่วยให้ปริมาณการซื้อขายหลักทรัพย์มีมากขึ้น

3.3 การจัดหาแหล่งเงินทุน

ณ วันที่ 31 ธันวาคม 2543 บริษัทมียอดค้างเงินกู้ยืมเพียง 0.25 ล้านบาท
แต่เงินกู้ยืมต่างประเทศจำนวน 1,433 ล้านบาท เป็นเงินกู้ต่างประเทศของ HOLDCO
ซึ่งเป็นบริษัทย่อยในต่างประเทศทั้งจำนวน โดยส่วนใหญ่เป็นเงินกู้ระยะยาว
สำหรับนโยบายในการจัดหาเงินทุนในอนาคตนั้น บริษัทมีนโยบายที่จะกู้ยืมโดยไม่มีสินทรัพย์ค้ำประกัน
และมีการกระจายความ

เสี่ยงในเรื่องของแหล่งกู้ยืมเงินและระยะเวลาชำระคืน โดยไม่พึ่งพิงกับแหล่งเงินใดแหล่งเงินหนึ่ง
และจะคำนึงถึงการดำรงรักษาสภาพคล่องของบริษัทเป็นหลัก
โดยรักษาแหล่งเงินทุนในปัจจุบันทั้งจากสถาบันการเงินในและนอกประเทศ
พร้อมทั้งพยายามจัดหาแหล่งเงินทุนใหม่
โดยพิจารณาถึงความเหมาะสมกับความต้องการใช้เงินทุนทางด้านสินทรัพย์
รวมทั้งพิจารณาถึงความเหมาะสมในเรื่องของต้นทุนในการกู้ยืม
ทั้งนี้การจัดหาแหล่งเงินทุนของบริษัทจะไม่ขัดต่อกฏหมายหรือกฏเกณฑ์ที่เกี่ยวข้อง

3.4 การให้กู้ยืมเพื่อซื้อหลักทรัพย์

บริษัทได้ระงับการให้กู้ยืมเพื่อซื้อหลักทรัพย์มาตั้งแต่ปี 2539 และ ณ วันที่ 31 ธันวาคม 2542 บริษัท
ได้ปรับสภาพหนี้ (Restructure) เงินให้กู้ยืมเพื่อซื้อหลักทรัพย์ที่คงค้างทั้งหมด
พร้อมทั้งใช้นโยบายในการตั้งสำรองค่าเผื่อหนี้สงสัยจะสูญตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์ครบถ้วนแล้ว
ณ วันที่ 31 ธันวาคม 2543 ยอดเงินให้กู้ยืมซึ่งจัดเป็นลูกหนี้ผ่อนชำระทั้งหมดจำนวน 2,976
ล้านบาท

นโยบายการให้กู้ยืมเพื่อการซื้อหลักทรัพย์ประเภท CREDIT BALANCE

ในปี 2542 บริษัทมีนโยบายการให้กู้ยืมแบบใหม่คือ Credit Balance
ซึ่งการให้กู้ยืมในลักษณะใหม่นี้ บริษัทมีการวางแผนควบคุม
และการบริหารความเสี่ยงในการให้กู้ยืมอย่างใกล้ชิด โดยให้ลูกค้าจัดหาเงินสดหรือหลักทรัพย์อื่น
มาเป็นหลักประกัน ดังนั้น
บริษัทจึงเชื่อว่าจะสามารถลดโอกาสการเกิดความเสียหายจากการให้กู้ยืมเพื่อซื้อหลักทรัพย์ได้ ณ
วันที่ 31 ธันวาคม 2543 นี้ บริษัทได้อนุมัติการให้กู้ยืมในลักษณะดังกล่าวแก่ลูกค้า คิดเป็นวงเงินรวม
249.70 ล้านบาท

บริษัทได้กำหนดอำนาจในการอนุมัติวงเงินซื้อขายหลักทรัพย์สำหรับการให้กู้เพื่อการซื้อขายหลักทรัพย์ประเภท
CREDIT BALANCE ไว้เช่นเดียวกับอำนาจในการอนุมัติลูกค้าเงินสด
พร้อมทั้งได้มีการวางแผนการควบคุมและการบริหารความเสี่ยงในการให้กู้ยืมแบบ CREDIT
BALANCE อย่างเข้มงวด

นโยบายเกี่ยวกับการประกอบธุรกิจการยืมและให้ยืมหลักทรัพย์ (STOCK BORROWING AND
LENDING)

บริษัทได้รับอนุญาตจากกระทรวงการคลังให้ประกอบธุรกิจหลักทรัพย์ประเภทการยืมและให้ยืมหลักทรัพย์
เมื่อวันที่ 26 กุมภาพันธ์ 2542 โดยบริษัทจะเป็นตัวกลางในการให้บริการยืมและให้ยืมหลักทรัพย์
ทั้งในฐานะนายหน้า หรือตัวแทนของผู้ยืมและผู้ให้ยืม และในฐานะคู่สัญญาของผู้ยืมและผู้ให้ยืม

3.5 การดำรงเงินกองทุนต่อสินทรัพย์สภาพคล่องสุทธิ

สำนักงานคณะกรรมการกำกับหลักทรัพย์และตลาดหลักทรัพย์
ได้กำหนดให้บริษัทหลักทรัพย์ต้องดำรงเงินกองทุนสภาพคล่องสุทธิ (NCR) ร้อยละ 5 ของหนี้สินทั่วไป
ในปี 2542 และเพิ่มเป็นร้อยละ 7 ของหนี้สินทั่วไป ในปี 2544
ซึ่งปัจจุบันบริษัทได้ดำรงเงินกองทุนสภาพคล่องสุทธิเพียงพอตามเกณฑ์ของสำนักงานกำหนด กล่าวคือ
ณ วันที่ 31 ธันวาคม 2543 บริษัทมีอัตรา NCR ร้อยละ 674.62

3.6 นโยบายการบริหารสภาพคล่อง

สำหรับนโยบายการบริหารสภาพคล่อง
บริษัทมีนโยบายในการจัดหาแหล่งเงินให้เหมาะสมกับการใช้ไปของแหล่งเงินทุน
ทั้งนี้บริษัทจะพิจารณาความเหมาะสมของประเภทตราสารทางการเงินและช่วงระยะเวลาที่จะจัดหาเงินทุน

3.7 นโยบายการสำรองค่าเผื่อหนี้สงสัยจะสูญและค่าเผื่อการลดราคาหลักทรัพย์

บริษัทตั้งค่าเผื่อหนี้สงสัยจะสูญโดยการประเมินฐานะทางการเงินของลูกหนี้แต่ละราย
และพิจารณาความเสี่ยงในการเรียกชำระและมูลค่าของหลักทรัพย์ที่ใช้ค้ำประกัน
โดยถือพื้นฐานการจัดชั้นหนี้และการตั้งสำรองตามหลักเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
ตามหนังสือที่ กธ. 45/2540 และปัจจัยอื่นประกอบ

ณ วันที่ 31 ธันวาคม 2543 บริษัทตั้งสำรองเผื่อหนี้จะสูญ จำนวน 2,740 ล้านบาท
จากลูกหนี้ธุรกิจหลักทรัพย์ และดอกเบี้ยค้างรับรวมทั้งสิ้นจำนวน 2,976 ล้านบาท
ซึ่งเป็นการตั้งสำรองที่เพียงพอตามประกาศของสำนักงานคณะกรรมการกำกับหลักทรัพย์และตลาดหลักทรัพย์

สำหรับการสำรองค่าเผื่อการลดราคาหลักทรัพย์นั้น บริษัทใช้การเปรียบเทียบราคาทุนกับราคา
และตั้งสำรองเมื่อราคาทุนรวมสูงกว่าราคาตลาดรวมหรือในกรณีที่ได้พิจารณาว่าค่าของหลักทรัพย์ลดลงเป็นการถาวรจะบันทึกสำรองค่าเผื่อการลดราคาหลักทรัพย์เต็มจำนวนที่ลดลงนั้น

ณ วันที่ 31 ธันวาคม 2543 บริษัทมีการตั้งสำรองเผื่อลดมูลค่าหลักทรัพย์จำนวน 158 ล้านบาท
ซึ่งเป็นการตั้งสำรองตามหลักเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์

สำหรับการด้อยค่าของสินทรัพย์ถาวรนั้น เนื่องจากในปัจจุบันบริษัทมีสินทรัพย์ถาวรในส่วนที่เป็นอุปกรณ์
เครื่องตกแต่งและเครื่องใช้สำนักงานเท่านั้น การพิจารณาเรื่องการด้อยค่าจึงไม่มีสาระสำคัญ
อย่างไรก็ตามบริษัทจะปฏิบัติในเรื่องดังกล่าวให้เป็นไปตามมาตรฐานการบัญชีฉบับที่ 36
เรื่องการด้อยค่าของสินทรัพย์

3.8 นโยบายการระงับรับรู้รายได้

บริษัทมีนโยบายในการระงับการรับรู้รายได้สำหรับลูกหนี้ค้าหลักทรัพย์ที่ค้างชำระนานเกิน 3 เดือน
และบริษัทจะจัดชั้นลูกหนี้ค้าหลักทรัพย์ดังกล่าวเป็นลูกหนี้จัดชั้นต่ำกว่ามาตรฐานและพิจารณาการตั้งสำรองหนี้สงสัยจะสูญตามเกณฑ์ต่อไป